open-index/open-wikipedia-markdown huggingface dataset:
אדריאן קנינגהם

**אדריאן קנינגהם** (נולד בסביבות 1980) הוא מוזיקאי ג'אז אוסטרלי - סקסופוניסט, קלרניתן, חלילן ומלחין בתחום הג'אז מודרני והמיינסטרים. התיישב בניו יורק.

## קורות חייו
קנינגהם נחשף מילדותו למוזיקת ג'אז כשהאזין לאוסף התקליטים העשיר של אביו. הוא סיים בהצטיינות לימודי קלרנית ג'אז בקונסרבטוריון למוזיקה בסידני. לאחר מכן עבד כקלרניתן בזירת הג'אז בסידני. הקליט לראשונה ב-2000 כשניגן עם להקת John Morrison & Swing City. ב-2004 הוא הוציא לאור את אלבום הבכורה שלו Unspoken ויצא לסיורי הופעות עם להקה משלו. בשנים הבאות ניגן, בין היתר, במסגרת ההרכב Galapagos Duck וה- Sydney All Star Big Band יחד עם בן ברנט, אינגריד ג'יימס וכריסטין ריזנר והופיע בפסטיבל הג'אז במונטרה.

אחרי ביקור באמריקה ב-2008 התיישב בניו יורק. ניגן ב-Baby Soda Jazz Band והחל מ-2010 עם מוזיקאים כמו ויקליף גורדון, רנה מרי, בריה סקונברג, ניקי פארוט ובוב מריל ובמסגרת Ken Peplowski Big Band. לפי תום לורד, בשנים 2017-2000 השתתף קנינגהם ב-30 ססיות הקלטה.

## דיסקוגרפיה
*2014 - Ain’t That Right! The Music of Neal Hefti
Arbors Records, עם ויקליף גורדון, דן נימר, קורקורן הולט, צ'אק רד
* Jazz Speak (Arbors) עם טד רוזנטל, ג'ון קלייטון, ג'ף המילטון
*2017 Arbors,Adrian Cunningham/Ken Peplowski Duologue
עם ריני רוסנס, מרטין וינד, מט וילסון
*2019 - Adrian Cunningham & His Friends Play Lerner & Loewe
עם רנדי ברקר, ויקליף גורדון, פרד הרש, ג'ון קלייטון, ג'ון הברט, אריק מקפרסון

## קישורים חיצוניים
* 

## הערות שוליים

קטגוריה:קלרניתנים
קטגוריה:נגני ג'אז: סקסופוניסטים
קטגוריה:חלילנים
קטגוריה:מוזיקאי ג'אז
קטגוריה:מוזיקאים אוסטרלים
קטגוריה:מוזיקאים אמריקאים
תיקן מזרחי

**תיקן מזרחי** (שם מדעי: *Blatta orientalis*), הידוע גם בשם **פשפש המים** (כיוון שהוא חי באזורים לחים) או **תיקן שחור** (כיוון שגופו חשוך ברובו), הוא זן גדול של תיקן, גודלם של זכרים בוגרים הוא כ-18–29 מילימטרים וגודלן של נקבות בוגרות הוא 20–27 מילימטרים. צבעו חום כהה או שחור ויש לו גוף מבריק. לנקבה יש מראה שונה במקצת מהזכר, נראה חסר כנפיים במבט מזדמן, אבל היא ברכיפטרית, בעלת כנפיים לא מתפקדות ממש מתחת לראשה. יש לה גוף רחב יותר מהזכר. לזכר יש כנפיים ארוכות, המכסות שלושת רבעי הבטן וצבען חום, וגוף צר יותר. שניהם חסרי מעוף. נקבת התיקן המזרחי נראה דומה במקצת לתיקן יער פלורידה ואפשר להתבלבל ביניהם. במקור מקומו הוא בחצי האי קרים וסביב הים השחור והים הכספי, תפוצתו כיום קוסמופוליטית.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:בעלי חיים שתוארו ב-1758
קטגוריה:תיקנאים
סמואל פארו

**סמואל פארו** (באנגלית: **Samuel Farrow**; 8 ביוני 1762 – 18 בנובמבר 1824) היה פוליטיקאי אמריקאי שכיהן כחבר בית הנבחרים של ארצות הברית מטעם קרוליינה הדרומית.

## ביוגרפיה
פארו נולד במחוז פרינס ויליאם במושבת וירג'יניה ב-8 ביוני 1762, ועבר לפרובינציית קרוליינה הדרומית עם משפחת אביו, שהתיישבה במחוז ספרטנבורג ב-1765. הוא שירת במלחמת העצמאות של ארצות הברית. הוא למד משפטים, התקבל ללשכת עורכי הדין בשנת 1793 והחל לעסוק במקצוע בספרטנבורג, קרוליינה הדרומית. הוא גם עסק בחקלאות ליד Cross Anchor, ובשנים 1810–1812 כיהן כסגן מושל קרוליינה הדרומית ה-24.

פארו נבחר מטעם המפלגה הדמוקרטית-רפובליקנית לקונגרס ה-13, וכיהן בבית הנבחרים של ארצות הברית מ-4 במרץ 1813 עד 3 במרץ 1815. הוא לא הועמד למינוי מחדש ב-1814, וחזר לעסוק בעריכת דין. הוא עסק גם בחקלאות וכיהן כחבר בבית הנבחרים של המדינה בשנים 1816–1819 ו-1822–1823. הוא מת בקולומביה שבקרוליינה הדרומית, ב-18 בנובמבר 1824, ונקבר באחוזת הקבורה המשפחתית במטע שלו, ליד שדה הקרב של מוסגרוב מיל, קרוליינה הדרומית.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1762
קטגוריה:אמריקאים שנפטרו ב-1824
אגדה (סרט)

**אגדה** (באנגלית: **Legend**) הוא סרט הרפתקאות-פנטזיה אפלה אמריקאי משנת 1985 בבימויו של רידלי סקוט ואשר בו מככבים טום קרוז, מיה שרה וטים קארי.

הסרט הופק בתקציב של 24.5 מיליון דולרים והצליח להרוויח בקופות בסך הכל 23.5 מיליון דולרים. למרות שהסרט לא זכה להצלחה מסחרית, הוא זכה בפרס איגוד הקולנוענים הבריטי בקטגוריית הצלם הטוב ביותר עבור (אותו קיבל צלם הסרט אלכס תומסון) והוא היה מועמד לפרס האוסקר בקטגוריית האיפור הטוב ביותר, פרס סאטורן בקטגוריית האיפור הטוב ביותר, פרסי באפט"א בקטגוריית עיצוב התלבושות הטוב ביותר, בקטגוריית האיפור הטוב ביותר, ובקטגוריית האפקטים המיוחדים הטובים ביותר.

## תקציר העלילה
ביער קסום חיים שני חדי-קרן אשר מגלמים את האור ואת הטוב שבעולם. ג'ק (מגולם על ידי טום קרוז), בחור צעיר אשר חי ביער הקסום, מציג בתחילת הסרט את חדי הקרן בפני הנסיכה הסקרנית לילי (מגולמת על ידי מיה שרה). בסצנת הפתיחה אדון האופל (מגולם על ידי טים קארי), אשר חותר להשתלט על העולם ולגרום לחשכה נצחית, מצווה על עוזריו הגובלינים להרוג את חדי הקרן ולגנוב את הקרניים שלהם.

בעקבות המפגש בין לילי לחדי-הקרן, מצליח מנהיג הגובלינים בליקס להרעיל למוות את אחד מחדי הקרן באמצעות חץ נשיפה שננעץ בגופו, ולחתוך את קרנו ובאופן זה הוא גורם ליער הקסום לשקוע לחורף נצחי ומושלג. לילי, אשר חשה אשמה גדולה, נשבעת לעשות כל שביכולתה על מנת לתקן את המצב, אך היא נלכדת על ידי אדון האופל שמנסה לגרום לה להפוך לכלתו. בעקבות כך ג'ק, אשר נחוש להציל את לילי ולהשיב את המצב לקדמותו, יוצא למסע מסוכן למאורה של אדון האופל ואליו מתלווים קבוצת יצורים קסומים הכוללים את מנהיג השדונים גאמפ (מגולם על ידי דייוויד בננט), הפיה השובבה אונה (מגולמת על ידי אנאבל לניון) ושני הגמדים סקרובול (מגולם על ידי בילי ברטי) ובראון טום (מגולם על ידי קורק האברט).

בתוך המאורה של אדון האופל ג'ק משתמש במגנים על מנת להכניס את קרני אור השמש ללב המאורה, ובאופן זה הוא מגרש לבסוף את אדון האופל ומחזיר את האור אל העולם. בעקבות כך ג'ק מציל את לילי והיער חוזר לפרוח כבעבר.

## צוות השחקנים
* טום קרוז בתפקיד ג'ק
* מיה שרה בתפקיד הנסיכה לילי
* טים קארי בתפקיד אדון האופל
* דייוויד בננט בתפקיד השדון גאמפ
* אליס פליטן בתפקיד מנהיג הגובלינים בליקס
* אנאבל לאניון בתפקיד הפיה אונה
* בילי בארטי בתפקיד הגמד סקרובול
* קורק האברט בתפקיד הגמד בראון טום

## גרסת הבמאי
בשנת 2002 אולפני יוניברסל הוציאו לשווקים את "גרסת הבמאי" של הסרט. גרסה זו, אשר באורך 113 דקות, כוללת סצנות רבות שהוסרו מהגרסה הקולנועית המקורית של הסרט.

ממוזער| במהלך צילומי הסרט תהליך השמת האיפור על טים קארי ארך מדי יום בסביבות חמש וחצי שעות

## ראו גם
* החדקרן האחרון (סרט)
* המבוך

## קישורים חיצוניים

קטגוריה:סרטי אולפני יוניברסל
קטגוריה:סרטי רידלי סקוט
קטגוריה:סרטי פוקס המאה ה-20
קטגוריה:סרטי 1985
למואל אלסטון

**למואל ג'יימס אלסטון** (באנגלית: **Lemuel James Alston**; 1760 – 1836) היה בעל עבדים וחבר בית הנבחרים של ארצות הברית מטעם קרוליינה הדרומית.

## ביוגרפיה
אלסטון, שנולד ב-1760 בחלק המזרחי של מחוז גרנוויל (שהוא כיום מחוז וורן) בפרובינציית קרוליינה הצפונית, עבר לקרוליינה הדרומית לאחר מלחמת העצמאות והתיישב ליד גרינס מיל, שהפכה במהרה לעיירה גרינוויל. הוא למד משפטים, התקבל ללשכת עורכי הדין והחל לעסוק במקצוע בגרינוויל. מ-1789 עד 1790 כיהן כחבר בית הנבחרים של קרוליינה הדרומית.

אלסטון נבחר מטעם המפלגה הדמוקרטית-רפובליקנית לקונגרסים העשירי וה-11, וכיהן בבית הנבחרים של ארצות הברית מ-4 במרץ 1807 עד 3 במרץ 1811. הוא עבר ב-1816 למחוז קלארק, אלבמה, והתיישב ליד גרוב היל, אלבמה, שם עמד בראש בית היתומים ובית המשפט המחוזי מנובמבר 1816 עד מאי 1821. הוא מת ב"אלסטון פלייס", מחוז קלארק, אלבמה, בשנת 1836.

## קישורים חיצוניים
* 
* 

## הערות שוליים

קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1760
קטגוריה:אמריקאים שנפטרו ב-1836
אתל קאטרהאם

**אתל מיי קאטרהאם** (באנגלית: **Ethel May Caterham**; נולדה ב-21 באוגוסט 1909) היא אזרחית בריטית והאדם המבוגר ביותר בעולם מאז מותה של אינה קנבארו לוקאס. קודם לכן, היא הפכה לאישה המבוגרת ביותר באירופה לאחר מותה של מריה ברניאס מוררה מספרד ב-19 באוגוסט 2024 והיא האדם החי האחרון מהעשור הראשון של המאה ה-20.

## חיים אישיים
אתל קאטרהאם נולדה בהמפשייר ב-21 באוגוסט 1909. היא הייתה השנייה מבין שמונה אחים אחותה הבכורה, גלדיס בבילאס (שנולדה בשנת 1897 ונפטרה בשנת 2002), חיה עד גיל 104.

בשנת 1927 כשהייתה בת 18, יצאה למסע בהודו הבריטית ועבדה עבור משפחה צבאית עד גיל 21.

בשנת 1931 לאחר שחזרה לאנגליה, פגשה לראשונה את בעלה נורמן קאטרהאם, במסיבת ארוחת ערב. מאוחר יותר נורמן הפך ללוטננט קולונל בחיל השכר של הצבא המלכותי . בני הזוג התגוררו בהארנהאם לפני שגרו בהונג קונג ובגיברלטר. בזמן שהותה בהונג קונג, הקימה אתל משתלה שבה לימדה את השפה האנגלית.

בשנת 1940 בגיברלטר נולדו להם שתי בנות, אשר גידלו באנגליה.

בשנת 1933 היא נישאה לבעלה נורמן כשהייתה בת 24.

נורמן מת בשנת 1976.

קאטרהאם נהגה עד גיל 97. ונהנתה לשחק ברידג' בחוזה בשנות המאה שלה. שתי בנותיה נפטרו. היא התגוררה בהרחבה בביתה של בתה השנייה, אן, עד שנפטרה ממחלת הסרטן בפברואר 2020, בגיל 82. לאחר מכן, קאטרהאם עברה לבית אבות במחוז סארי.

## בריאות ואריכות ימים
בשנת 2020, בגיל 111 קאטרהאם נדבקה במחלת נגיף הקורונה והחלימה. ביום הולדתה ה-111 ב-21 באוגוסט 2020, ביקר אותה ראש העירייה המקומי. קאטרהאם הייתה התושבת החיה המבוגרת ביותר במחוז סארי מאז ינואר 2019.

קאטרהאם והנכדה שלה התראיינו בתחנה הרדיו של מחוז סארי BBC Radio Surrey  זמן קצר לפני יום הולדתה ה-111, קאטרהאם אמרה שהסוד לאריכות החיים שלה שהיא "לוקחת הכל בצעד שלה, את השיאים והמורדות".

ב-22 בינואר 2022, בעקבות מותה של מרי ווקר, קאטרהאם הפכה לאדם החי המבוגר ביותר בבריטניה. ב-7 באוקטובר 2022 לאחר מותה של רוז איטון, הפכה קטרהאם לאזרח הבריטי האחרון שנולד בתקופת שלטונו של אדוארד השביעי. בגיל 115 באוגוסט 2024, היא הפכה לאדם הבריטי השלישי אי פעם שהגיע לגיל זה.

כיום קאטרהאם היא האדם החי המבוגר בעולם.

## ראו גם
* אינה קנבארו לוקאס
* האנשים המבוגרים ביותר שתועדו
* טומיקו איטואוקה

## קישורים חיצוניים

## הערות שוליים

קטגוריה:אישים שהגיעו לגיל 110
קטגוריה:בריטיות שנולדו ב-1909
קטגוריה:בריטים שנולדו ב-1909
ג'ון אירבי

**ג'ון לורנס מאנינג אירבי** (באנגלית: **John Laurens Manning Irby**; 10 בספטמבר 1854 – 9 בדצמבר 1900) היה פוליטיקאי אמריקאי, אשר כיהן כחבר הסנאט של ארצות הברית מקרוליינה הדרומית.

## ביוגרפיה
אירבי נולד ב-10 בספטמבר 1854 בלורנס שבקרוליינה הדרומית, ולמד באקדמיה לגברים בלורנסוויל (לורן), בפרינסטון קולג' (פרינסטון, ניו ג'רזי) בשנים 1870–1871, ובאוניברסיטת וירג'יניה בשארלוטסוויל בין השנים 1871 ל-1873. הוא למד משפטים, התקבל ללשכת עורכי הדין ב-1875, החל לעסוק במקצוע בצ'רו וחזר ללורנס. הוא מונה ללוטננט קולונל של המיליציה של קרוליינה הדרומית ב-1877, ובאותה שנה מונה גם לראש העיר של לורן. הוא כיהן כחבר בבית הנבחרים של קרוליינה הדרומית מ-1886 עד 1892, וכיהן כיושב ראש בית הנבחרים ב-1890.

אירבי נבחר כדמוקרט לסנאט האמריקני וכיהן מ-4 במרץ 1891 עד 3 במרץ 1897; הוא לא הועמד לבחירה מחדש. בהיותו בסנאט, הוא היה יושב ראש הוועדה לנתיבי תחבורה לחוף הים (הקונגרס ה-53). אירבי ניסה להיבחר לסנאט של ארצות הברית ב-1897 כדי למלא את המושב שהתפנה בשל מותו של בן דודו ג'וזף ארל, אולם לא הצליח להיבחר. כמו כן הוא כיהן כציר לוועידה החוקתית של המדינה ב-1895. הוא חידש את עבודתו בעריכת הדין ועסק גם בחקלאות; הוא מת בלורנס ב-9 בדצמבר 1900 ונקבר בבית העלמין בעיר.

ג'וזף ארל, בן דודו של אירבי, ואליאס ארל, סבא רבא שלו, היו שניהם חברי בית הנבחרים של ארצות הברית.

## קישורים חיצוניים
* 
* 

קטגוריה:אמריקאים ילידי קרוליינה הדרומית
קטגוריה:בוגרי אוניברסיטת וירג'יניה
קטגוריה:ראשי עיריות בקרוליינה הדרומית
קטגוריה:חברי הסנאט של ארצות הברית מקרוליינה הדרומית
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1854
קטגוריה:אמריקאים שנפטרו ב-1900
ג'ון ארל

**ג'ון בייליס ארל** (באנגלית: **John Baylis Earle**; 23 באוקטובר 1766 – 3 בפברואר 1836) היה חבר בית הנבחרים של ארצות הברית מקרוליינה הדרומית בין השנים 1803 ל-1805. הוא היה אחיינו של אליאס ארל ובן דודו של סמואל ארל.

## ביוגרפיה
ארל נולד ב-23 באוקטובר 1766 על גדות נהר צפון פאקולט, ליד לנדרום, פרובינציית קרוליינה הצפונית, ומאוחר יותר עבר לקרוליינה הדרומית. הוא סיים לימודי מכינה קדם אקדמית, ושירת כנער מתופף וכחייל במהלך מלחמת העצמאות של ארצות הברית ברגימנט מחוז רתרפורד. לאחר מכן הוא עסק בחקלאות.

ארל נבחר כדמוקרטי-רפובליקני לקונגרס השמיני, וכיהן מ-4 במרץ 1803 עד 3 במרץ 1805. הוא נבחר מחדש ב-1804, אך לא הסכים לתפוס את המושב. הוא חידש את עיסוקיו בחקלאות, ושימש כמפקח כללי של קרוליינה הדרומית במשך שש עשרה שנים. הוא כיהן בתפקיד לאורך כל מלחמת 1812, וכיהן כנציג בוועידת הביטול של 1832 ו-1833. הוא מת במחוז אנדרסון, קרוליינה הדרומית, ב-3 בפברואר 1836 ונקבר בבית הקברות במטע שלו, "סילבר גלייד", במחוז אנדרסון.

## משפחתו
בתו נישאה לתומאס הריסון, מבקר כללי של קרוליינה הדרומית. דרכה, הוא סבו של חבר הקונגרס הזמני של הקונפדרציה ג'יימס תומאס הריסון וסבא רבא של סגן מושל מיסיסיפי ג'יימס ט. הריסון הבן.

## קישורים חיצוניים
* 
* 

קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1766
קטגוריה:אמריקאים שנפטרו ב-1836
חוזה סנקט פטרבורג (1772)

**חוזה סנקט פטרבורג**, שנחתם ב-5 באוגוסט 1772, בין שלוש מעצמות אירופאיות, האימפריה הרוסית, פרוסיה והאימפריה האוסטרית, היה הבסיס לחלוקת פולין הראשונה. החוזה כונה גם "חוזה שלושת הנשרים השחורים", שם המרמז לנשרים השחורים המופיעים בסמלי המדינות, להבדיל מהנשר הלבן המופיע בסמל של איחוד פולין-ליטא.

בלחץ השכנות כונס הסיים כדי לאשר הפיכת פולין לקונפדרציה בראשות אדם פונינסקי, שתאפשר למעשה את חלוקתה. בישיבה הראשונה של הסיים ב-19 באפריל 1773, תדיאוש רייטן יחד עם שמואל קורסאק וסטניסלב בוהושביץ', התנגדו להקמת קונפדרציה, שתאפשר את אישור הסכם החלוקה הראשון של פולין.

ב-5 באוגוסט 1772 חתמו האימפריה האוסטרית, פרוסיה והאימפריה הרוסית על הסכם עם פולין-ליטא. על פי ההסכם פולין-ליטא ויתרה על כחמישה מתוך ארבעה-עשר מיליון תושביה ושליש משטחה, כולל המחוזות העשירים ביותר שלה. אוסטריה צברה 2.5 מיליון תושבים ביחידה המנהלית החדשה של גליציה ולודומריה בקצה הקרפטים. פרוסיה קיבלה את פרוסיה הפולנית כפרוסיה המערבית ללא גליציה ולכן הייתה החלק הקטן ביותר מבחינה מרחבית, אך בעל הערך הרב ביותר מבחינה כלכלית ואסטרטגית שכלל את רוב האוכלוסייה הפרוטסטנטית. רוסיה זכתה בחלק הגדול ביותר מבחינת השטח עם רוב האוכלוסייה האורתודוקסית. 

## קישורים חיצוניים
* 5. August 1772 - Polen-Litauen wird im Petersburger Vertrag erstmals geteilt 
* «Schliesslich soll doch jeder etwas haben»: Vor 250 Jahren haben Europas Grossmächte die erste Teilung Polens beschlossen 

1772
קטגוריה:פולין: אמנות והסכמים
קטגוריה:פרוסיה: אמנות והסכמים
קטגוריה:האימפריה האוסטרית: אמנות והסכמים
קטגוריה:אוקראינה: היסטוריה
קטגוריה:ליטא: היסטוריה
קטגוריה:הסכמי שלום במאה ה-18
קטגוריה:סנקט פטרבורג: היסטוריה
סמואל ארל

**סמואל ארל** (באנגלית: **Samuel Earle**; 28 בנובמבר 1760 – 24 בנובמבר 1833) היה חבר בית הנבחרים של ארצות הברית מטעם קרוליינה הדרומית.

## ביוגרפיה
ארל נולד ב-28 בנובמבר 1760 במחוז פרדריק במושבת וירג'יניה, וב-1774 עבר לפרובינציית קרוליינה הדרומית. הוא השתתף במלחמת העצמאות של ארצות הברית, נכנס לשירות כסמל ברגימנט ה-5 של קרוליינה הדרומית ב-1777 וסיים את שירותו כקפטן של פלוגת סיירים ב-1782. הוא היה חבר בית הנבחרים של קרוליינה הדרומית מ-1784 עד 1788, ציר בוועידת המדינה שאשררה את חוקת ארצות הברית ב-12 במאי 1788; וציר בוועידה החוקתית של קרוליינה הדרומית ב-1790.

ארל נבחר כדמוקרטי-רפובליקני לקונגרס הרביעי, וכיהן מ-4 במרץ 1795 עד 3 במרץ 1797. הוא מת במחוז פנדלטון, קרוליינה הדרומית, ב-24 בנובמבר 1833, ארבעה ימים לפני יום הולדתו ה-73 ונקבר בבית הקברות Beaverdam, מחוז אוקוני, קרוליינה הדרומית.

אליאס ארל, דודו של סמואל, וג'ון בייליס ארל, בן דודו, היו גם חברי בית הנבחרים של ארצות הברית מקרוליינה הדרומית.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1760
קטגוריה:אמריקאים שנפטרו ב-1833
אייברהם נוט

**אייברהם נוט** (באנגלית: **Abraham Nott**; 5 בפברואר 1768 – 19 ביוני 1830) היה פוליטיקאי אמריקאי שכיהן כחבר בית הנבחרים של ארצות הברית מקרוליינה הדרומית ובעל עבדים.

## ביוגרפיה
נוט נולד ב-5 בפברואר 1768 בסייברוק שבמושבת קונטיקט, והתחנך בילדו על ידי מורה פרטי. הוא סיים את לימודיו במכללת ייל ב-1787 וב-1788 עבר למחוז מקינטוש, ג'ורג'יה, שם עבד כמורה פרטי למשך שנה אחת. הוא עבר לקמדן, קרוליינה הדרומית, בשנת 1789, למד משפטים, התקבל ללשכת עורכי הדין ב-1791, והתחיל לעסוק במקצוע ביוניון, קרוליינה הדרומית. הוא כיהן כחבר בית הנבחרים של קרוליינה הדרומית מ-1796 עד 1797, ונבחר מטעם המפלגה הפדרליסטית לקונגרס השישי, וכיהן בבית הנבחרים של ארצות הברית מ-4 במרץ 1799 ועד 3 במרץ 1801. לאחר שעזב את הקונגרס, חזר לעסוק בעריכת דין בקולומביה ב-1804, ונבחר לחבר במועצת הנאמנים של אוניברסיטת קרוליינה הדרומית ב-1805. הוא נבחר לראש עיריית קולומביה ב-1807, ונבחר לשופט של בית המשפט המחוזי בקרוליינה הדרומית ב-1810. ב-1824 מונה לנשיא בית המשפט לערעורים בקרוליינה הדרומית וכיהן כשופט עד מותו.

נוט מת ב-19 ביוני 1830 במחוז פיירפילד, קרוליינה הדרומית ונקבר בחצר הכנסייה הפרסביטריאנית הראשונה, קולומביה. הוא היה אביו של ג'וזיה ק. נוט.

## קישורים חיצוניים
*
*

## הערות שוליים

קטגוריה:אמריקאים ילידי קונטיקט
קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1768
קטגוריה:אמריקאים שנפטרו ב-1830
ויליאם סמית' (1751–1837)

**ויליאם סמית**' (באנגלית: **William Smith**; 20 בספטמבר 1751 – 22 ביוני 1837) היה פוליטיקאי אמריקאי שכיהן כחבר בית הנבחרים של ארצות הברית, וכסנאטור ושופט של קרוליינה הדרומית.

## ביוגרפיה
סמית' נולד ב-20 בספטמבר 1751 במחוז באקס בפרובינציית פנסילבניה, והיה בנם הבכור של ראלף סמית' ומרסי פנקייט סמית'. הוא עבר למה שהפך לימים למחוז ספרטנבורג בפרובינציית קרוליינה הדרומית עם משפחתו בשנת 1765, שם הפך לבעל מטעים. הוא לחם במלחמת העצמאות של ארצות הברית וכיהן כשופט מחוזי מ-1785 עד 1797. הוא כיהן כחבר הסנאט של קרוליינה הדרומית מטעם מחוז ספרטנבורג בין השנים 1790 ל-1796 ולאחר מכן נבחר מטעם המפלגה הדמוקרטית-רפובליקנית לקונגרס החמישי וכיהן בבית הנבחרים של ארצות הברית בין השנים 1797 ל-1799. לימים נבחר בחזרה לסנאט של קרוליינה הדרומית, וכיהן בו מ-1810 עד 1818. הוא מת במחוז ספרטנבורג שבקרוליינה הדרומית ב-22 ביוני 1837.

## קישורים חיצוניים
* 
* 

## הערות שוליים

קטגוריה:אמריקאים ילידי פנסילבניה
קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1751
קטגוריה:אמריקאים שנפטרו ב-1837
יהודה לוין

**יהודה לוין** (נולד בשנת 1969) הוא קצין בצה"ל במילואים בדרגת אלוף-משנה, המשמש מפקד חטיבת נגבה. קודם לכן שימש סגן מפקד עוצבת הבזק ופיקד על גדוד 8105 בעוצבת שועלי מרום, על גדוד 890 ועל גדוד לביא.
## ביוגרפיה
בן לדוד לוין, לשעבר ראש מועצת פרדס חנה, נכד לרב חיים יעקב לוין ונין לרב אריה לוין. עם גיוסו לצה"ל בשנת 1987 התנדב לוין לצנחנים ושובץ בגדוד 890. הוא עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד ומונה למפקד מחלקה ובהמשך שימש מפקד פלוגה בגדוד והשתתף בלחימה בדרום לבנון ובפעילות מבצעית ביהודה ושומרון בשנת 2001, במהלך האינתיפאדה השנייה, הקים ופיקד על גדוד לביא. בשנים 2003-2005 פיקד על גדוד 890, והוביל אותו בלחימה כנגד הטרור הפלסטיני באינתיפאדה השנייה. לאחר מכן שימש קצין אג"ם עוצבת האש. בשירות המילואים שימש מפקד גדוד 8105 בעוצבת שועלי מרום וכסגן מפקד עוצבת הבזק, בין היתר במהלך מלחמת חרבות ברזל. בנוסף שימש מפקד מגמת מפקדי פלוגות. בשנת 2024 הוחלט למנותו למפקד חטיבת נגבה.

## הערות שוליים

קטגוריה:אלופי-משנה בצה"ל
קטגוריה:מפקדי גדוד 890
קטגוריה:מפקדי חטיבות בצה"ל
קטגוריה:ישראלים שנולדו ב-1969
קבוצת השנה ה-25 של ה-WNBA

[שמאל|ממוזער|180px|[דיאנה טוראסי, שנבחרה לשחקנית הבולטת ב-25 שנות הליגה]]
[שמאל|ממוזער|180px|[סו בירד, אחת מתשע השחקניות שנבחרו לכל ארבע "קבוצות העשור"]]
[שמאל|ממוזער|180px|[בריטני גריינר, אחת מ-10 הנבחרות שהיו פעילות בליגה בעת ההכרזה]]
**קבוצת השנה ה-25 של ה-WNBA** (באנגלית: **The W25**) היא רשימה של 25 השחקניות הבולטות בתולדות ליגת ה-WNBA, אשר נבחרה בספטמבר 2021 לרגל חגיגות 25 שנות קיומה של הליגה. השחקניות לא נבחרו לפי עמדות במגרש, וסגנון הבחירה הזכיר יותר את הקבוצות במשחק האולסטאר. כדי להיות מועמדת לבחירה, השחקנית הייתה צריכה לשחק ב-WNBA לפחות שתי עונות ולהתאים לפחות לארבעה מתוך שבעת הקריטריונים:
* זכייה בפרס אישי נחשב.
* בחירה אחת לפחות לחמישיית העונה.
* בחירה אחת לפחות לחמישיית ההגנה.
* בחירה אחת לפחות למשחק האולסטאר.
* זכייה באליפות אחת לפחות.
* דירוג בין 40 המובילות בכל קטגוריה סטטיסטית מרכזית, נכון לתחילת עונת 2021.
* זכייה בפרס הסיוע הקהילתי של ה-WNBA.

בנוסף לבחירת הקבוצה, הקהל בחר בהצבעה אינטרנטית את דיאנה טוראסי כשחקנית הבולטת ביותר ב-25 שנות הליגה. השחקניות הנבחרות התאספו בפיניקס שבאריזונה, לפני משחק מספר 1 בגמר הפלייאוף. בזמן הכרזת הרשימה, עשר שחקניות מתוכה היו פעילות בליגה.

## רשימת הנבחרות
* כתב **מודגש** מציין שחקניות שהיו פעילות בעת הרכבת הרשימה.
* מספרי האליפויות והבחירות לחמישיות העונה מעודכנים לזמן הרכבת הרשימה.

## נתונים נוספים
* השחקנית הצעירה ביותר שנבחרה לקבוצה היא בריאנה סטיוארט, שהייתה בת 27 בזמן פרסום הרשימה.
* השחקנית המבוגרת ביותר שנבחרה לקבוצה היא סינתיה קופר, שהייתה בת 58 בזמן פרסום הרשימה.
* רק שתי שחקניות שנבחרו לקבוצה הן לא אמריקאיות, לורן ג'קסון מאוסטרליה וטישה פנישיירו מפורטוגל.
* תשע משחקניות הקבוצה נבחרו גם לשלוש "קבוצות העשור" הקודמות של הליגה (ה-10, ה-15 וה-20) - סו בירד, לורן ג'קסון, יולנדה גריפית', ליסה לסלי, שריל סוופס, קייטי סמית', טאמיקה קאצ'ינגס, סינתיה קופר וטינה תומפסון.
* שלוש כדורסלניות שנכללו ב"קבוצות העשור" קודמות - דון סטיילי (ה-10 וה-15) דיאנה נולאן (ה-20) וטרסה וד'רספון (ה-15 וה-20), לא נבחרו לרשימה זו.

## ראו גם
* קבוצת העשור של ה-WNBA

קטגוריה:פרסי WNBA
סופרמן (שיר)

"**סופרמן**" הוא סינגל שהוקלט על ידי הזמר הישראלי עידן עמדי. את השיר הוציאה לאור חברת התקליטים הליקון ארומה מיוזיק ב-16 בדצמבר 2024 כסינגל המוביל מתוך אלבום האולפן השישי של עמדי, "סופרמן".

## רקע והוצאה לאור
במלחמת חרבות ברזל גויס עמדי למילואים כלוחם בחטיבת כרמלי בזירה הצפונית. עם סיום משימת החטיבה עבר ליחידת הנדסה קרבית. ב-8 בינואר 2024 נפצע קשה בלחימה ברצועת עזה. הוא שוחרר מבית החולים לאחר כשבועיים להמשך תהליך השיקום בביתו. עם שחרורו נשא עמדי הצהרה לתקשורת, שסוקרה בהרחבה בתקשורת הישראלית והבינלאומית. בהצהרתו העביר מסר של אחדות: . דבר פציעתו נזכר בשיר גיבורי על של להקת התקווה 6. על רקע זה, נבחר להשיא משואה בטקס הדלקת המשואות ביום העצמאות, אך סירב בטענה כי הוא מעדיף להישאר בביתו ולהתייחד עם זכרם של חבריו הלוחמים.

"סופרמן" היה השיר הראשון שהוציא לאור לאחר פציעתו ותקופת השיקום שעבר. השיר מאת מצייר תמונה כואבת של מסע חיים מורכב, החל מילדות קשה, דרך משברים אישיים ומשפחתיים, ועד להתמודדות עם הקרבותיו של הגיבור. הבית הראשון מתאר את הילדות של הדובר, גדילתו בצל אב חולה, וכיצד זה כפה עליו להתבגר במהירות ולהפוך לאחראי ודואג ליקיריו. אחר-כך מוזכר השירות הצבאי וההפיכה ללוחם מצטיין. מוצגת ההתמודדות עם המלחמות לא רק בשדה הקרב אלא גם בתוך הנפש.

חוויותיו של עמדי במלחמת חרבות ברזל והשיקום הארוך שלו מוזכרים אף הם בשיר. הוא מהדהד את הפציעה הפיזית והרגשית שעבר, אך גם את ההתחדשות שמגיעה מתוך החושך. דימוי ה"סופרמן" לא מייצג גיבור על בלתי פגיע אלא אדם שנפצע, נאבק ונבנה מחדש מתוך הנפילות. דרך הטקסט עמדי מתמודד עם שאלות קיומיות ומציף את הפחד מהחיים יותר מהמוות, תוך שהוא מוצא נחמה בכוח הפנימי ובתמיכה מהסובבים אותו.

## ביקורות והצלחה מסחרית
בעיתון "ישראל היום" כינו את עמדי כ"סופרמן אמיתי". מבקר המוזיקה הישראלי יוסי חרסונסקי העניק לשיר ארבעה וחצי כוכבים מתוך חמישה וכתב: .

"סופרמן" הושמע רבות בתחנות הרדיו בישראל. הוא דורג במקום הראשון במצעד של מדיה פורסט, המבוסס על נתוני איירפליי שבועיים. בנוסף, הגיע למקום השישי בהיטליסט, מצעד המאגד את נתוני הסטרימינג בישראל.
בגלגלצ השיר נכנס למקום ראשון ועקף את הקאבר של ששון איפרם שאולוב לשיר תמיד אוהב אותי.

## מיקומי שיא

## קישורים חיצוניים

## הערות שוליים

קטגוריה:שירי עידן עמדי
קטגוריה:שירים בעברית
קטגוריה:שירים שהופקו על ידי מתן דרור
קטגוריה:שירי מלחמת חרבות ברזל
קטגוריה:שירים על גיבורי-על
קטגוריה:סינגלים בהוצאת הליקון ארומה מיוזיק
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
The top

**The Top** הוא אלבום האולפן החמישי של להקת הרוק האנגלית הקיור. האלבום יצא לאור ב-4 במאי 1984 על ידי חברת התקליטים Fiction Records. האלבום נכנס למצעד האלבומים הבריטי והגיע למקום העשירי ב-12 במאי. זמן קצר לאחר יציאתו, יצאה הלהקה לסיבוב הופעות נרחב בבריטניה, שהסתיים בשלוש הופעות רצופות באולם האמרסמית' אודיאון בלונדון.

## רקע והקלטה
לאחר שהקליט את אלבום הפסיכדלי Blue Sunshine עבור הפרויקט החד-פעמי The Glove בקיץ 1983, עבד רוברט סמית' על שני אלבומי אולפן נוספים במקביל: The Top עבור הקיור ו-Hyæna עבור סוזי והבנשיז. באותה תקופה סמית היה הגיטריסט הרשמי של הבאנשיז. 

## רשימת רצועות
כל השירים נכתבו על ידי רוברט סמית, למעט אם צוין אחרת.
# "Shake Dog Shake" – 4:55
# "Bird Mad Girl" (סמית, טולהרסט) – 4:05
# "Wailing Wall" – 5:17
# "Give Me It" – 3:42
# "Dressing Up" – 2:51
# "The Caterpillar" (סמית, טולהרסט) – 3:40
# "Piggy in the Mirror" (סמית, טולהרסט) – 3:40
# "The Empty World" – 2:36
# "Bananafishbones" – 3:12
# "The Top" – 6:50

## משתתפים
**חברי הלהקה**
* רוברט סמית – גיטרות, שירה, קלידים, חליל צד, כינור
* לול טולהרסט – קלידים
* אנדי אנדרסון – תופים, כלי הקשה

## קישורים חיצוניים
* 

## הערות שוליים

קטגוריה:אלבומי חברת סייר רקורדס
קטגוריה:אלבומים באנגלית
משפחת רעם חוזרת

**משפחת רעם חוזרת** (באנגלית: **The Thundermans Return**) הוא סרט טלוויזיה אמריקאי, שבוים על ידי טרבור קירשנר על פי תסריט מאת ג'ד ספינג'ר. הסרט הוא המשכון לסדרת קומדיית מצבים של ניקלודיאון, "משפחת רעם", שיצר ג'ד ספינג'ר.

במרץ 2023, חמש שנים לאחר שהסדרה הסתיימה, אושר פיתוח סרט המשך על ידי ניקלודיאון. טרבור קירשנר, שביים חלק מהפרקים בסדרה, הוכרז שיעובד על מלאכת הבימוי, בעוד שיוצר הסדרה ג'ד ספינג'ר והמפיקים המפקחים של הסדרה, שון קנינגהם ומארק דבורקין, אושרו כתסריטאים. מנהלי תחום הלייב-אקשן בניקלודיאון, זאק אולין ושאונה פלן, הוכרזו כמפיקים, בעוד שדן קרוס ודייוויד הוג, שניים מכותבי הסדרה ומפיקיה בפועל, הוכרזו כמפיקים בפועל לצד כוכבי הסדרה קירה קוסרין וג'ק גריפו. יתר חברי צוות השחקנים החוזרים אושרו כמה ימים אחרי.

הסרט שודר לראשונה ב-7 במרץ 2024 בכל ערוצי הניקלודיאון ברחבי העולם, והיה זמין לצפייה בשירות הזרמת המדיה פרמאונט+ בארצות הברית.

לאור הצלחת הסרט, הוזמנה סדרת ספין-אוף בשם "משפחת רעם: משימה חשאית", שהחלה את שידוריה ב-22 בינואר 2025.

## תקציר העלילה
לאחר משימה שהשתבשה, משפחת רעם מאבדת את עבודתה בליגת הגיבורים ונאלצת לשוב להידנוויל. בעוד האנק ובארב שמחים לשוב, ובילי ונורה להוטים להכיר חברים חדשים, מקס ופיבי נחושים להשיג חזרה את מעמדם כגיבורי על.

## דמויות
* **[[קירה קוסרין]] ** – בתפקיד פיבי תנדרמן. אחות התאומה של ואחות הגדול של נורה בילי וקלואי כוחות העל שלה הם: טלקינזיס, נשימת הקפאה וחימום, כוח תאומים.
* **[[ג'ק גריפו]]** – בתפקיד מקס תנדרמן. אח התאום של פיבי נורה בילי וקלואי כוחות העל שלו הם: טלקינזיס, נשימת הקפאה וחימום, כוח תאומים.
* **[[אדיסון ריקה]]** – בתפקיד נורה תנדרמן בכוח העל שלה הוא: לייזר מהעיניים אחות השלישית במשפחה.
* **[[דייגו ולאסקס (שחקן)|דייגו ולאסקס]]** – בתפקיד בילי תנדרמן. כוח העל שלו הוא:מהירות אח השני במשפחה.
* **[[כריס טאלמן]]** – בתפקיד האנק תנדרמן. הכוחות על שלו הם: חזק ממש ויכולת לעוף אבא של המשפחה.
* **[[רוזה בלאסי]]** – בתפקיד בארב תנדרמן. כוח העל שלה הוא: יצירת אור וברקים אמא של המשפחה.
* **[[מאיה לה קלארק]]** – בתפקיד קלואי תנדרמן. כוח העל שלה הוא: השתגרות ממקום למקום והאחות הקטנה של המשפחה.

## הפקה
ב-2 במרץ 2023, פורסם כי סרט המשך לסדרת הטלוויזיה של ניקלודיאון "משפחת רעם", תחת השם "משפחת רעם חוזרת", נמצא בפיתוח בניקלודיאון, וישמש לסדרת המשך. כל צוות השחקנים צפוי לחזור עבור הסרט. טרבור קירשנר הוזמן לביים את הסרט, בעוד שג'ד ספינג'ר, יוצר הסדרה ומפיקה הראשי, כתב את התסריט, וזאק אולין ושאונה פלן שימשו כמפיקים.

### צילום
צילומי הסרט החלו באופן רשמי ב-3 באפריל 2023 בלוס אנג'לס.

## הפצה
ב-2 בדצמבר 2023 פורסם כי הסרט ישודר בכל ערוצי הניקלודיאון בכל רחבי העולם ובשירות הזרמת המדיה פרמאונט+. הטריילר הראשון יצא באותו החודש. הטריילר השני יצא ב-11 בפברואר 2024 במהלך "סופרבול 58". הטריילר רשמי יצא ב-21 בפברואר 2024. ב-2 באפריל 2024, הסרט יצא גם ב-DVD.

## קישורים חיצוניים

קטגוריה:סרטי הרפתקאות אמריקאיים
קטגוריה:סרטי טלוויזיה אמריקאיים
קטגוריה:סרטי קומדיה אמריקאיים
קטגוריה:סרטים אמריקאיים משנת 2023
קטגוריה:סרטים מבוססי סדרות טלוויזיה
קטגוריה:תאומים באמנות
איזק אג'אר

**אלכסנדר איזק אג'אר** (בצרפתית: **Alexandre Isack Hadjar**; נולד ב-28 בספטמבר 2004) הוא נהג מרוצים צרפתי-אלג'יראי המתחרה עבור קבוצת רייסינג בולס באליפות הפורמולה 1. צפוי להתחרות עבור קבוצת רד בול החל מעונת 2026.

## קריירת מרוצים
אג'אר נולד בפריז למשפחה ממוצא אלג'יראי. הוא החל להתחרות בקארטינג בגיל 7. אביו, יאסין, הוא רופא ושימש גם כמכונאי באותה תקופה. בשנת 2017 התחרה לראשונה במרוצים בין-לאומיים. בשנת 2019 התחרה באליפות פורמולה 4 הצרפתית. את העונה סיים במקום השביעי עם ניצחון אחד ופודיום נוסף. שנה לאחר מכן סיים את האליפות במקום השלישי עם 3 ניצחונות ו-8 פודיומים נוספים. במקביל התחרה באותה שנה גם באליפות הפורמולה 4 של איחוד האמירויות.

בשנת 2021 התחרה בפורמולה רג'יונל האירופאית, ובאופן חלקי גם באליפות הפורמולה 3 האסייתית. בשנת 2022 התחרה במקביל באליפות הפורמולה רג'יונל האסייתית (מקום שלישי) ובאליפות הפורמולה 3 (מקום רביעי).

בעונת 2023 עבר להתחרות עם קבוצת Hitech באליפות הפורמולה 2. במהלך העונה הגיע לפודיום פעם אחת ודורג במקום ה-14 בדירוג הכולל. בעונתו השנייה באליפות עבר להתחרות עבור קבוצת קמפוס. 4 ניצחונות ו-4 פודיומים נוספים הביאו אותו למאבק על תואר האליפות, שהוכרע סופית לטובת גבריאל בורטולטו רק במרוץ האחרון של העונה.

### פורמולה 1
לקראת שנת 2022 הוחתם בתוכנית פיתוח הנהגים של רד בול. באוקטובר 2023 השתתף לראשונה עם קבוצת אלפאטאורי באימון הראשון של גרנד פרי מקסיקו וערך את נהיגת הבכורה במכונית פורמולה 1. בהמשך העונה לקח חלק באימון בגרנד פרי אבו דאבי, הפעם במכוניתשל קבוצת רד בול. בעונת 2024 השתתף שוב בשני מקצי אימון: בבריטניה ובאבו דאבי. בדצמבר הוכרז כמחליף של ליאם לוסון בקבוצת רייסינג בולס החל מעונת 2025.

במרוץ פתיחת העונה דורג במקום ה-11. במהלך הקפת החימום לפני המרוץ, החליק על המסלול הרטוב, התנגש בגדר הבטיחות ופגע בכנף האחרוית באופן שלא איפשר לו לזנק למרוץ. בגרנד פרי יפן סיים במקום השמיני וצבר נקודות ראשונות באליפות. בגרנד פרי הולנד סיים רביעי במקצה הדירוג. למרות ניסיונות התקפה מצד שארל לקלר וג'ורג' ראסל הצליח לשמור על המיקום. לקראת סיום המרוץ לנדו נוריס, שהיה במקום השני, נאלץ לפרוש ואג'אר עלה למקום השלישי עליו שמר עד לסיום.

לקראת סיום העונה הוכרז כי בעונה הבאה יתחרה עבור רד בול, לצידו של מקס ורסטאפן

## מרוצים
### פורמולה 1

## קישורים חיצוניים
* 

## הערות שוליים

קטגוריה:נהגי מכוניות מרוץ צרפתים
קטגוריה:נהגי רד בול ג'וניור
קטגוריה:נהגי קבוצת רייסינג בולס
קטגוריה:צרפתים שנולדו ב-2004
ויליאם קירבי

**ויליאם פוסגייט קירבי** (באנגלית: **William Fosgate Kirby**; 16 בנובמבר 1867 – 26 ביולי 1934) היה פוליטיקאי חבר המפלגה הדמוקרטית מארקנסו שייצג את המדינה כחבר הסנאט של ארצות הברית בין השנים 1916 ל-1921.

## ביוגרפיה
קירבי נולד במחוז מילר, ליד טקסארקנה שבארקנסו, ב-16 בנובמבר 1867, ולמד בבתי ספר ציבוריים. הוא למד משפטים בבית הספר למשפטים קמברלנד באוניברסיטת קמברלנד, השלים את לימודיו ב-1885, ובאותה שנה התקבל ללשכת עורכי הדין והחל לעסוק במקצוע בטקסארקנה. קירבי כיהן כחבר בבית הנבחרים של המדינה ב-1893 ושוב ב-1897, וכיהן בסנאט של המדינה מ-1899 עד 1901. בשנת 1904, כתב את "תקציר החוקים של ארקנסו של קירבי". בשנת 1907 עבר לליטל רוק. הוא כיהן בתפקיד התובע הכללי של המדינה מ-1907 עד 1909 ונבחר לשופט בית המשפט העליון של ארקנסו, תפקיד בו כיהן בין השנים 1910–1916.

הוא התפטר עם בחירתו לסנאט כדי להשלים את תקופת כהונתו של ג'יימס פ. קלארק, שמת במהלך תפקידו. כסנאטור, קירבי עמד בראש הוועדה להוצאות במשרד החקלאות וכיהן בוועדת הפטנטים. הוא לא הצליח להיבחר מחדש ב-1920 ושוב ב-1932, ועם עזיבתו את הסנאט חזר לעיסוקו בעריכת דין. הוא מונה שוב לשופט בית המשפט העליון במדינה, וכיהן מ-1926 ועד מותו. הוא מת בליטל רוק שבארקנסו ב-26 ביולי 1934, ונקבר בטקסארקנה.

## קישורים חיצוניים

* 
* 

קטגוריה:אמריקאים ילידי ארקנסו
קטגוריה:בוגרי בית הספר למשפטים קמברלנד
קטגוריה:התובעים הכלליים של ארקנסו
קטגוריה:חברי הסנאט של ארצות הברית מארקנסו
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1867
קטגוריה:אמריקאים שנפטרו ב-1934
וייד המפטון הראשון

**וייד המפטון** (באנגלית: **Wade Hampton**; בערך 1750 – 4 בפברואר 1835) היה קצין צבא, בעל מטעים ופוליטיקאי אמריקאי, אשר כיהן כחבר בית הנבחרים של ארצות הברית שתי קדנציות, וייתכן שהיה בעל המטעים העשיר ביותר, ואחד מבעלי העבדים הגדולים בארצות הברית, בזמן מותו.

## ביוגרפיה
### ראשית חייו
המפטון נולד בשנות ה-50 של המאה ה-18 המוקדמות, המקורות נחלקים על שנת הלידה המדויקת של המפטון, ומציינים אותה כשנת 1751, 1752, או 1754. הוא היה נצר למשפחת המפטון החשובה מבחינה פוליטית, שהשפיעה בפוליטיקה של קרוליינה הדרומית כמעט עד המאה ה-20. סבא רבא השני שלו תומאס המפטון (1623–1690) נולד באנגליה לפני שעבר למושבת וירג'יניה האנגלית. אביו של תומאס המפטון, ויליאם, סוחר צמר, הפליג מאנגליה ומופיע ברשימת הנוסעים של בונה נובו משנת 1618. הספינה סטתה מהמסלול והגיעה לניופאונדלנד. הוא הגיע לג'יימסטאון בשנה שלאחר מכן, ב-1619, ושלח להביא את אשתו ושלושת ילדיו לג'יימסטאון ב-1620.

### קריירה צבאית
המפטון שירת במלחמת העצמאות האמריקאית כקפטן ברגימנט השני של קרוליינה הדרומית (1777–1781) וכלוטננט קולונל של רגימנט פרשים מתנדבים בקרוליינה הדרומית. הוא היה חבר בית הנבחרים של ארצות הברית דמוקרטי-רפובליקני מטעם קרוליינה הדרומית בין השנים 1795 ל-1797 ובין 1803 ל-1805, ואלקטור לנשיאות בבחירות 1800.

הוא קיבל מינוי בצבא ארצות הברית כקולונל של רגימנט הדרגונים הקלים באוקטובר 1808, הועלה לתפקיד בריגדיר גנרל בפברואר 1809, ומונה לקצין הצבא הבכיר בטריטוריית אורלינס.

הוא השתמש בנוכחות הצבאית של ארצות הברית בניו אורלינס כדי לדכא את מרד החוף הגרמני ב-1811, מרד עבדים שלדעתו היה מזימה ספרדית. באותה שנה, הוא רכש את The Houmas, מטע סוכר בפאריש אסנסיון, לואיזיאנה. ייתכן שזו הייתה מתנה לבתו ולחתנו, שכן החתן ניהל את המטע עד 1825.

במהלך מלחמת 1812 פיקד המפטון על כוחות אמריקאים בקרב על שאטוגואי ב-1813, כשהוא הוביל אלפי חיילים אמריקאיים לתבוסה על ידי יותר מאלף אנשי מיליציה קנדיים ו-180 לוחמי מוהוק, ולאחר מכן איבד את צבאו ביער. ב-6 באפריל 1814, הוא התפטר ממינויו ושב לקרוליינה הדרומית.

### אחרית חייו
לאחר מכן, הוא צבר הון גדול באמצעות ספקולציות קרקעות. להמפטון הייתה אחוזה, הידועה כיום כבית המפטון-פרסטון, אשר רשומה במרשם הלאומי של מקומות היסטוריים, בקולומביה, קרוליינה הדרומית. במותו בשנות ה-30 של המאה ה-19, נאמר שהוא היה בעל המטעים העשיר ביותר בארצות הברית והחזיק כ-3,000 עבדים בין נחלותיו. בקומנדיום שלו נגד העבדות *American Slavery As It Is*, תיאודור ולד מצטט עד ששמע אותו מתפאר בכך שהרג כמה מעבדיו לצורך ניסוי תזונתי. העד מייצג את דבריו של המפטון כ: "הם מתו כמו כבשה פגומה!!"

וייד המפטון הראשון קבור בחצר הכנסייה בכנסיית טריניטי אפיסקופלית בקולומביה, עיר הבירה של קרוליינה הדרומית.

גם בנו וייד המפטון השני ונכדו וייד המפטון השלישי התבלטו בחוגים החברתיים והפוליטיים בקרוליינה הדרומית.

## קישורים חיצוניים
* 
* 

## הערות שוליים

קטגוריה:אמריקאים ילידי קרוליינה הדרומית
קטגוריה:אמריקאים ממוצא אנגלי
קטגוריה:גנרלים בצבא ארצות הברית
קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו במאה ה-18
קטגוריה:אמריקאים שנפטרו ב-1835
ג'ון ג'יימס פטרסון

**ג'ון ג'יימס "ג'ון הישר" פטרסון** (באנגלית: **John James "Honest John"**; 8 באוגוסט 1830 – 28 בספטמבר 1912) היה איש עסקים ופוליטיקאי אמריקאי, איש המפלגה הרפובליקנית, אשר כיהן כחבר הסנאט של ארצות הברית מטעם קרוליינה הדרומית.

## ביוגרפיה
פטרסון נולד ב-8 באוגוסט 1830 וגדל בווטרלו, יישוב במחוז ג'וניאטה, פנסילבניה, הוא למד בבתי ספר ציבוריים ולאחר מכן בג'פרסון קולג' בקנונסבורג. במהלך שנות ה-50 של המאה ה-19 עסק בעיתונים ובבנקאות בפנסילבניה; הוא פרסם את ה-*Juniata Sentinel* ב-1852 וב-1853 הפך לעורך ובעלים חלקי של ה-*Harrisburg Telegraph* בהאריסברג, בירת המדינה. הוא נכנס לראשונה לפוליטיקה בשנת 1859 כאשר נבחר לבית הנבחרים של פנסילבניה, בו כיהן עד 1861 כאשר החלה מלחמת האזרחים.

הוא הצטרף לצבא ארצות הברית ושירת כקפטן ברגימנט הרגלים ה-15 של ארצות הברית (הסדיר). הוא התמודד על מושב בבית הנבחרים של ארצות הברית ב-1862, אך הפסיד.

לאחר המלחמה עבר פטרסון לקולומביה שבקרוליינה הדרומית, ועסק בבניית מסילות ברזל. לאחר מכן נכנס שוב לפוליטיקה ובשנת 1873 נבחר על ידי בית המחוקקים של קרוליינה הדרומית לסנאט של ארצות הברית מטעם המפלגה הרפובליקנית.

הוא ספג ביקורת מהקו קלוקס קלאן בקרוליינה הדרומית על היותו מה שנקרא "צקלונאי". פטרסון היה יושב ראש הוועדה לחינוך ועבודה מ-1875 עד 1877 וחבר בוועדה לטריטוריות מ-1877 עד 1879. הוא נודע כמי שהתבטא נגד אירועים כמו הטבח בהמבורג ותמך בזכויותיהם של אפרו-אמריקאים בקרוליינה הדרומית. עד שהסתיימה כהונתו ב-1879, הסתיימה תקופת השיקום והדמוקרטים השתלטו מחדש כמעט על כל השלטון בקרוליינה הדרומית, כך שלפטרסון לא הייתה תקווה להיבחר מחדש.

לאחר שעזב את הסנאט הוא המשיך להתגורר בוושינגטון הבירה ועסק במפעלים פיננסיים. בשנת 1886, הוא עבר למיפלינטאון, פנסילבניה, שם התגורר עד מותו. הוא המשיך להיות פעיל בעסקים, במיוחד בניהול חברה שהתקינה נורות חשמליות. הוא נפטר ב-28 בספטמבר 1912 ונקבר בבית הקברות הפרסביטריאני של וסטמינסטר.

## קישורים חיצוניים
* 
* 

קטגוריה:אמריקאים ילידי פנסילבניה
קטגוריה:חברי הסנאט של ארצות הברית מקרוליינה הדרומית
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1830
קטגוריה:אמריקאים שנפטרו ב-1912
קרייג גולדמן

**קרייג אלן גולדמן** (באנגלית: **Craig Alan Goldman**; נולד ב-3 באוקטובר 1968) הוא פוליטיקאי יהודי-אמריקאי המכהן כחבר בית הנבחרים של ארצות הברית מטעם מחוז הקונגרס ה-12 של מדינת טקסס, מאז ינואר 2025. טרם היבחרו לקונגרס היה חבר בית הנבחרים של טקסס בין השנים 2025–2013, שם גם היה מנהיג סיעת הרוב במשך שנה בין 2023 ל-2024.

## ביוגרפיה
גודלמן נולד בפורט וורת' שבטקסס. הוא למד באוניברסיטת טקסס באוסטין, שם השלים לימודי תואר ראשון במדע המדינה ובממשל. לפני כניסתו לפוליטיקה, היה שותף במספר חברות נדל"ן.

בנובמבר 2012 נבחר גולדמן לבית הנבחרים של טקסס כנציג מחוז הבחירה ה-97, לאחר שגרף 59.4% מקולות הבוחרים. כהונתו החלה ב-3 בינואר 2013. בינואר 2023 נבחר למנהיג הרוב הרפובליקני בבית הנבחרים המדינתי.

בנובמבר 2024 התמודד אל בית הנבחרים של ארצות הברית במחוז הקונגרס ה-12 של טקסס, ונבחר כמועמד המפלגה הרפובליקנית במקומה של נציגת המחוז הפורשת קיי גריינג'ר. בבחירות הכלליות גרף 63.5% מהקולות ונבחר לבית הנבחרים האמריקאי. הוא החל את כהונתו ב-3 בינואר 2019 עם השבעת הקונגרס ה-119 של ארצות הברית. הוא אחד מארבעה יהודים המכהנים בבית הנבחרים מטעם המפלגה הרפובליקנית, יחד עם מקס מילר, רנדי פיין ודייוויד קוסטוף.

## קישורים חיצוניים

*

* 

## הערות שוליים

קטגוריה:אמריקאים ילידי טקסס
קטגוריה:בוגרי אוניברסיטת טקסס באוסטין
קטגוריה:יהודים חברי בתי המחוקקים של מדינות ארצות הברית
קטגוריה:חברי בית המחוקקים של טקסס
קטגוריה:יהודים חברי בית הנבחרים של ארצות הברית
קטגוריה:חברי בית הנבחרים של ארצות הברית מטקסס
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1968
ג'יימס קימברו ג'ונס

**ג'יימס קימברו ג'ונס** (באנגלית: **James Kimbrough Jones**; 29 בספטמבר 1839 – 1 ביוני 1908) היה ותיק צבא הקונפדרציה, בעל מטעים, עורך דין, אשר כיהן כחבר בית הנבחרים של ארצות הברית, חבר הסנאט של ארצות הברית מטעם ארקנסו. בנוסף, כיהן כיו"ר הוועדה הדמוקרטית הלאומית.

## ביוגרפיה
ג'ונס נולד ב-29 בספטמבר 1839 במחוז מרשל שבמיסיסיפי, וב-1848 עבר עם אביו למחוז דאלאס שבארקנסו. הוא למד לימודים קלאסיים אצל מורה פרטי. מאוחר יותר למד משפטים וב-1874 התקבל ללשכת עורכי הדין, והחל לעסוק במקצוע בוושינגטון שבארקנסו.

במהלך מלחמת האזרחים האמריקנית, שירת ג'ונס בצבא הקונפדרציה, ולאחר מכן חזר למטע שלו בארקנסו. מ-1873 עד 1879, היה חבר בסנאט של מדינת ארקנסו, וכיהן כנשיא הסנאט מ-1877 עד 1879. בשנים 1896 ו-1900 היה יושב ראש הוועדה הדמוקרטית הלאומית.
ימין|ממוזער| מרי ג'ונס, בתו של ג'יימס קימברו ג'ונס
ג'ונס נבחר כחבר המפלגה הדמוקרטית לקונגרסים ה-47 וה-48, וכיהן מ-4 במרץ 1881 עד התפטרותו ב-19 בפברואר 1885. הוא נבחר מחדש לקונגרס ה-49, אולם התפטר מכהונתו לאחר שנבחר כחבר הסנאט של ארצות הברית באותה שנה. ג'ונס נבחר מחדש ב-1891 וב-1897 וכיהן מ-4 במרץ 1885 עד 3 במרץ 1903. ב-1902 כשל בניסיונו להיבחר פעם נוספת לתפקיד. בהיותו בסנאט, כיהן כיו"ר הוועדה לענייני האינדיאנים (הקונגרס ה-53), הוועדה לתאגידים המאורגנים במחוז קולומביה (הקונגרסים ה-54 וה-55), והוועדה לתביעות קרקע פרטיות (הקונגרס ה-55).

לאחר כהונתו בקונגרס, חידש ג'ונס את עסקי עריכת הדין שלו בוושינגטון די. סי., שם מת ב-1 ביוני 1908. הוא נקבר בבית הקברות של רוק קריק.

## קישורים חיצוניים

* 
* 

קטגוריה:אמריקאים ילידי מיסיסיפי
קטגוריה:יושבי ראש הוועדה הדמוקרטית הלאומית
קטגוריה:אמריקאים ממוצא ולשי
קטגוריה:חברי בית הנבחרים של ארצות הברית מארקנסו
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית מארקנסו
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1839
קטגוריה:אמריקאים שנפטרו ב-1908
לורה גילן

**לורה אן גילן** (באנגלית: **Laura Anne Gillen**; נולדה ב-10 ביולי 1969) היא פוליטיקאית אמריקאית המכהנת כחברת בית הנבחרים של ארצות הברית מטעם מחוז הקונגרס הרביעי של מדינת ניו יורק. בין השנים 2018–2019 כיהנה כראש מועצת עיריית המפסטד שבמחוז נסאו.

## ביוגרפיה
גילן נולדה וגדלה בבולדווין שבניו יורק. היא השלימה לימודי תואר ראשון במדע המדינה וממשל באוניברסיטת ג'ורג'טאון, ותואר שני במשפטים בבית הספר למשפטים באוניברסיטת ניו יורק. לאחר לימודיה הגבוהים עסקה בליטיגציה מסחרית במשרד עורכי הדין "Westerman Ball Ederer Miller Zucker & Sharfstein, LLP".

בשנת 2017 הביסה גילן בפער קטן את אנתוני ג'. סנטינו, שכיהן בתפקיד ראש מועצת עיריית המפסטד, והפכה לדמוקרטית הראשונה שנבחרה לתפקיד זה מזה 100 שנים. בבחירות הכלליות של 2017 הוציאה גילן כ-1.2 מיליון דולר אמריקאי פחות מיריבה וניצחה בהפרש של 2,268 קולות בלבד. במהלך מסע הבחירות מתחה גילן ביקורת על יחסו של סנטינו כלפי חברי מועצת העיר ברוס בלקמן וארין קינג-סוויני. שני חברי המועצה התנגדו להצעה של סנטינו להגביל הכנסה חיצונית של חברי המועצה לסכום של עד 125 אלף דולר. אף שסנטינו הכחיש זאת, טענו שני עורכי הדין שמדובר בניסיון להדיחם מהמועצה. באוקטובר 2017 חצה בלקמן את הקווים המפלגתיים והביע תמיכה בגילן.

במאי 2018 פרסמה גילן תוכנית חומש שכללה שיקום של מרכזים קהילתיים בעיר ומעבדה לבדיקות מים, לצד השקעה בת 160 מיליון דולר בתשתיות כבישים.

בבחירות 2022 התמודדה גילן לבית הנבחרים של ארצות הברית במחוז הקונגרס הרביעי של ניו יורק, שהתפנה בעקבות עזיבתה של חברת הקונגרס המכהנת קת'לין רייס. היא ניצחה בבחירות המקדימות של המפלגה הדמוקרטית אך הפסידה בבחירות הכלליות לאנתוני ד'אספוזיטו, מועמד המפלגה הרפובליקנית. המחוז כולל כמעט את כל אזור המפסטד והעיר לונג ביץ' שבמחוז נסאו.

בבחירות 2024 הכריזה גילן כי תתמודד שוב מול ד'אספוזיטו באותו מחוז. היא ניצחה אותו בפער קטן בבחירות הכלליות והפכה את המושב לדמוקרטי. במהלך קמפיין הבחירות שלה הביעה גילן התנגדות ליישום תמחור פקקי תנועה בחלקים הצפופים והמזוהמים ביותר של מנהטן בעיר ניו יורק. היא החלה את כהונתה ב-3 בינואר 2025, עם השבעת הקונגרס ה-119 של ארצות הברית.

## קישורים חיצוניים

* 

* 

## הערות שוליים

קטגוריה:אמריקאים ילידי מדינת ניו יורק
קטגוריה:בוגרות אוניברסיטת ג'ורג'טאון
קטגוריה:בוגרי אוניברסיטת ג'ורג'טאון
קטגוריה:בוגרות בית הספר למשפטים באוניברסיטת ניו יורק
קטגוריה:בוגרי בית הספר למשפטים באוניברסיטת ניו יורק
קטגוריה:עורכות דין אמריקאיות
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-119 של ארצות הברית
קטגוריה:אמריקאיות שנולדו ב-1969
קטגוריה:אמריקאים שנולדו ב-1969
מורהף אבו קסרה

**מורהף אבו קסרה** (בערבית: **مرهف أبو قصرة**) הוא איש אופוזיציה סורי, חבר בארגון היאת תחריר א-שאם, שמונה מטעמו לשר ההגנה בממשלת המעבר הסורית.

על פי דיווחים שונים הוא מוכר גם בכינויים "אבו חסן אל-חמאווי" ו"אבו חסן 600".

## רקע
אבו קסרה נולד ב-1984 ב, סוריה. הוא בעל תואר ראשון בהנדסה חקלאית מאוניברסיטת דמשק.

עם פרוץ מלחמת האזרחים בסוריה הצטרף לארגון היאת תחריר א-שאם. שימש בארגון בתפקיד "מהנדס יכולות צבאיות" באזורים שהיו בשליטת המורדים והוביל את רוב המבצעים שבהם באה לידי ביטוי יכולת טכנולוגית.

נטען שעסק בתחום הכטבמי"ם. 

## שר ההגנה
ב-21 בדצמבר פורסם כי אבו קסרה מונה על ידי אחמד א-שרע לשר ההגנה בממשלת המעבר הסורית.

בראיון לתקשורת אמר קסרה כי בכוונתו לאחד את כל הפלגים החמושים בסוריה תחת משרד ההגנה. ולמנוע את קיומם של ארגונים חמושים אחרים.

ב-31 בדצמבר 2024 פרסם א-שרע צו ובו מינה כמה מאנשי ארגונו לתפקידים בצבא סוריה, ביניהם אבו קסרה שהועלה לדרגת גנרל ויכהן כשר ההגנה.

## הערות שוליים

קטגוריה:פוליטיקאים סורים
קטגוריה:שרי הגנה
קטגוריה:טרוריסטים סורים
קטגוריה:סורים שנולדו במאה ה-20
O chêro da Carolina

"**O chêro da Carolina**" (בעברית: "**הניחוח של קרולינה**") הוא שיר ברזילאי בפורטוגזית הידוע בביצוע של הזמר הברזילאי לואיס גונזגה  מ-1956.  את השיר כתב והלחין אחיו של לואיס, זֶ'ה גונזגה (Zé Gonzaga), בשיתוף עם המלחין אמורים רוחו (Amorim Roxo) בשנת 1956. השיר הוקלט בתחילה על ידי ז'ה גונזגה בליווי להקה מקומית, אך הוא התפרסם בביצוע של אחיו, לואיס גונזגה, שנחשב ל"מלך הבאיאו", אחד מהז'אנרים המוזיקליים של צפון-מזרח ברזיל.
השיר זכה לפופולריות בזכות ביצועים מחודשים בסוף שנות ה-70 ותחילת שנות ה-80.

## רקע
לואיס גונזגה היה זמר, פזמונאי, מוזיקאי ומשורר ברזילאי ואחת הדמויות המשפיעות ביותר על המוזיקה הפופולרית הברזילאית במאה העשרים. גונזגה הציג בפני העולם את הז'אנרים המוזיקליים של צפון-מזרח ברזיל, והפך את הז'אנר המוזיקלי "באיאו" (Baião)  לפופולרי. 
השיר התפרסם בסוף שנות ה-70 ותחילת שנות ה-80, בזכות הביצוע של הזמרת הברזילאית נזארה פריירה (Nazaré Pereira)  בשנת 1978, ושל זמרת הפופ והג'אז השוודית סילביה ורטהאמר (Sylvia Vrethammar)  בשנת 1985. השיר בביצוע פריירה הופיע באוסף הלהיטים הלטיניים "Amor 2 - עוד נוסטלגיה לטינית" משנת 2001.

## אודות השיר
השיר מתאר נערה בשם קרולינה שהולכת לריקוד סמבה, שבו כולם מתאהבים בה. לקרולינה יש השפעה חזקה על הסובבים אותה. גם אנשים שמעולם לא רקדו לפני כן נאלצים להצטרף רק בגלל הניחוח המפתה שלה. 
השיר ממשיך עם הגעתם של שוטר (Delegado) והשריף (Xerife). באופן מפתיע, אפילו הם נתפסים לרוח הריקוד ובסופו של דבר מוצאים את עצמם מושפעים מהניחוח המפתה של קרולינה.
השיר הוא תוסס וקצבי ושומר על טון קליל ושובב לכל אורכו.

### גרסאות כיסוי
* הזמר הברזילאי לויס וונדרליי (Luiz Wanderley) הקליט גרסה לשיר בשנת 1969.
* הזמרת הברזילאית נזארה פריירה (Nazaré Pereira)  הקליטה גרסה בשנת 1978.
* הזמר ההולנדי ג'ון (John Terra) הוציא ב-1983 גרסה בהולנדית בשם "Caroline".
* זמרת הפופ והג'אז השבדת סילביה ורטהאמר (Sylvia Vrethammar)  הוציאה גרסה בשנת 1985.
* להקת הפורו האמריקאית "Forro in the Dark" , המורכבת מצעירים ילידי ברזיל, הוציאה גרסה לשיר בשנת 2012.

## קישורים חיצוניים

* 20px '''O chêro da Carolina''', במסד הנתונים המוזיקלי AllMusic
* 20px  '''O chêro da Carolina''', במסד הנתונים המוזיקלי Discogs
* מילות השיר בפורטוגזית ובאנגלית, באתר muztext
#### גרסאות בפורטוגזית
* 
* 
* 
* 
#### גרסה בהולנדית
* 

## הערות שוליים

קטגוריה:שירים בפורטוגזית
קטגוריה:מוזיקה ברזילאית
Intergalactic: The Heretic Prophet

**Intergalactic: The Heretic Prophet** הוא משחק פעולה-הרפתקאות שפותח על ידי "Naughty Dog" ויופץ על ידי "Sony Interactive Entertainment", שעלילתו מתרחשת בעתיד הרחוק ועוקבת אחר ציידת הראשים ג'ורדן א. מון (טאטי גבריאל) שנתקעה על כוכב נידח בחיפוש אחר סינדיקט פשע ידוע לשמצה.

פיתוחו של המשחק החל בשנת 2020, לאחר הפצת המשחק "The Last of Us Part II", והוא מבוים על ידי במאי הקריאייטיב ניל דרוקמן, מתיו גלנט וקורט מרגנאו. על הלחנת הפסקול של המשחק הופקדו טרנט רזנור ואטיקוס רוס.

## רקע עלילתי
עלילת המשחק מתרחשת אלפי שנים קדימה בעתיד הרחוק, ביקום חלופי שבו התקיימו מסעות חלל מתקדמים עד לשנת 1986. ציידת הראשים ג'ורדן א. מון נתקעה על גבי הכוכב הנידח סמפיריה בזמן שחיפשה את עקבותיו של סינדיקט הפשע "חמשת האסים". במשך למעלה מ-600 שנה, הייתה סמפיריה מנותקת ממגע חיצוני ואף אחד לא הצליח לעזוב אותה; במהלך מאמציה לברוח מהכוכב, נאלצת ג'ורדן להתעמת מול אתגרים עוינים ואויבים שהתפתחו על פני הכוכב.

## פיתוח
"Intergalactic: The Heretic Prophet" נמצא בפיתוח על ידי "Naughty Dog עבור קונסולת הפלייסטיישן 5, שהחל בשנת 2020 לאחר הפצתו של המשחק "The Last of Us Part II" ; במסגרת פיתוחו, יותר מ-250 עובדי "Naughty Dog" עבדו על המשחק; את תהליך הפיתוח הוביל ניל דרוקמן כבמאי הקריאייטיב ותסריטאי, לצד הבמאים מתיו גלנט וקורט מרגנאו. על הלחנת הפסקול של המשחק הופקדו טרנט רזנור ואטיקוס רוס.

ביוני 2022, במהלך אירוע ה-Summer Game Fest, חשף דרוקמן לראשונה שהוא עובד על משחק חדש, ובהמשך אף הצהיר שהוא מרכיב עבור פיתוח המשחק חדר תסריטאים שיהיה בנוי יותר כמו "מבנה חדר תסריטאים של סדרת טלוויזיה" יותר מכל הפרויקטים הקודמים של "Naughty Dog". בפברואר 2024, נמסר כי "Sony Interactive Entertainment" הגישה בקשה לרשום רשמית את שם המשחק באופן מסחרי. משחק זה הוא הסיפור המקורי הראשון שנוצר על ידי "Naughty Dog" מאז פיתוחו של "The Last of Us" (2013).

לדברי דרוקמן, עלילת המשחק בוחנת "מה קורה כשאתה מאמין במוסדות שונים", ומתרכזת בדת בדיונית ואלמנטים מדעיים-בדיוניים, השואבים השראה מאנימות כמו "אקירה" (1988) ו"קאובוי ביבופ" (1998).
### ליהוק
את דמותה של ג'ורדן, פרוטגוניסטית המשחק מגלמת טאטי גבריאל; דרוקמן ראה בה מועמדת בולטת במהלך תהליך הליהוק, והקביל את האודישן שעברה לאודישן של אשלי ג'ונסון לגילום דמותה של אלי מזיכיון "The Last of Us". גבריאל כיכבה בעבר בסרט "אנצ'רטד" (2022) ובעונתה השנייה של "האחרונים מבינינו" (2025), שניהם עיבודים לזיכיונות של "Naughty Dog". האלי גרוס מגלמת את איי. ג'יי., מפעילתה של ג'ורדן. חברי "חמשת האסים" כוללים את קולין גרייבס, בגילומו של קומייל ננג'יאני, וחבר נוסף ללא שם בגילומו של טוני דלטון. נוסף לכך, נמסר על ליהוקו של טרוי בייקר לתפקיד שטרם פורסם.

## הפצה ושיווק
"Naughty Dog" חשפה לראשונה את המשחק במהלך טקס פרסי הגיימינג לשנת 2024, שהתקיים ב-12 בדצמבר 2024, לצד חשיפת הקדימון הראשון שלו, שכלל את השיר "It's a Sin" בביצוע "פט שופ בויז", ובו הוצגה דמותה של ג'ורדן בעודה צופה באנימה, מאזינה למוזיקה משנות ה-80 בנגן CD של סוני, מטיסה חללית מדגם פורשה ונועלת נעלי ספורט של אדידס.

## קישורים חיצוניים
* 

## הערות שוליים

קטגוריה:משחקי פעולה-הרפתקאות
קטגוריה:משחקי פלייסטיישן 5
קטגוריה:משחקי הישרדות ממוחשבים
קטגוריה:משחקי וידאו שפותחו בארצות הברית